Blaze7451/Wiki-th-20250601 huggingface dataset:
คิวต์

คิวต์ (Qt อ่านเหมือน cute) เป็นชุดเครื่องมือวิจิตสำหรับพัฒนาส่วนต่อประสานกราฟิกกับผู้ใช้ (GUI) โปรแกรมในแพลตฟอร์มต่าง ๆ ตัวอย่างของซอฟต์แวร์ที่ใช้คิวต์ เช่น KDE, โอเปรา, กูเกิลเอิร์ท, สไกป์, โฟโตชอป เอเลเมนส์ เป็นต้น เปิดตัวครั้งแรกเมื่อวันที่ 20 พฤษภาคม พ.ศ. 2538
คิวต์ พัฒนาโดยใช้ภาษา C++ และใช้ส่วนขยายอื่นนอกเหนือจาก C++ มาตรฐาน ที่ต้องใช้ preprocessor ประมวลเพื่อสร้างคำสั่ง C++ ก่อนการคอมไพล์ มี binding สำหรับใช้ในภาษา เอดา, ซีชาร์ป, จาวา, ปาสกาล, เพิร์ล, พีเอชพี, รูบี้ และ ไพทอน
ขีดความสามารถอื่นนอกเหนือจากส่วนต่อประสานกราฟิกกับผู้ใช้ เช่นการติดต่อกับฐานข้อมูลSQL การอ่านข้อมูล XML การบริหารทรีด (thread) ด้านเครือข่าย และการจัดการไฟล์
ปัจจุบัน Qt ถูก Nokia เทคโอเวอร์ และ ออกผลิตภัณฑ์ ที่เน้นเขียนแอพพลิเคชั้นให้สามารถ รันข้ามแพรตฟอร์มหลากหลายและสามารถทำงานบน โทรศัพท์มือถือและอุปกรณ์เคลื่อนที่(Mobile Device)ต่างได้ เช่น อุปกรณ์นำทางบนรถยนต์, แทปเลสพีซี(Tables PC) โดยกาสนับสนุนของ Intel
Qt สามารถทำงานได้บนระบบปฏิบัติการ Maemo ,Meego ,Embleded Linux ,Ubantu และ Android

**รุ่นต่างๆ ของคิวต์**
Trolltech ออกคิวต์บทสถาปัตยกรรมต่อไปนี้:- Qt/X11 — บน ระบบเอกซ์วินโดว์ (ยูนิกซ์ / ลินุกซ์)- Qt/Mac — บน โอเอสเทน ของแอปเปิล- Qt/Windows — บน ไมโครซอฟท์วินโดวส์- Qt/Embedded — สำหรับระบบฝังตัว (พีดีเอ, โทรศัพท์อัจฉริยะ, ...)- Qt/WinCE — บน Windows CE- Qt Jambi — Qt สำหรับ จาวา
คิวต์ ยังมีอีกรุ่นสำหรับระบบฝังตัวที่ใช้ชื่อว่า Qtopia
ในแต่ละสถาปัตยกรรม มีการออก คิวต์ แยกกันสี่รุ่น ได้แก่:- Qt Console — สำหรับการพัฒนาที่ไม่ใช้ GUI development.- Qt Desktop Light — สำหรับระบบ GUI พื้นฐาน โดยละส่วนของเครือข่ายและฐานข้อมูลออกไป- Qt Desktop  — รุ่นเต็ม- Qt Open Source Edition — รุ่นเต็มแต่มีข้อยกเว้น สำหรับผู้พัฒนาซอฟต์แวร์เสรีหรือโอเพนซอร์ส
คิวต์ มีสองสัญญาอนุญาตให้เลือกใช้ คือ GPL v2 หรือ v3 พร้อมทั้งข้อยกเว้น และสัญญาอนุญาตเพื่อการค้า สำหรับแบบเพื่อการค้านั้น ผู้พัฒนาสามารถเผยแพร่โปรแกรมประยุกต์ที่พัฒนาด้วยคิวต์ โดยสัญญาอนุญาตใดก็ได้ รวมไปถึงสัญญาอนุญาตที่เป็นแบบซอฟต์แวร์เสรี หรือ โอเพนซอร์สแบบต่างๆ
คิวต์ต่างจากโครงการโอเพนซอร์สทั่วไปตรงที่ คิวต์ไม่ใช้สัญญาอนุญาแบบ GNU Lesser General Public License และไม่มีข้อยกเว้นการเชื่อมโยงโปรแกรม (link) เข้ากับโปรแกรมอื่น
ทุกรุ่นรองรับคอมไพเลอร์ต่างๆ รวมถึงคอมไพเลอร์ภาษาซีพลัสพลัสใน GCC และใน ไมโครซอฟท์ วิชวลสตูดิโอ

**อ้างอิง**

**แหล่งข้อมูลอื่น**
  เว็บไซต์หลักของคิวต์ date=2008-03-21 
หมวดหมู่:ชุดเครื่องมือวิจิต
หมวดหมู่:ส่วนต่อประสานโปรแกรมประยุกต์
หมวดหมู่:ซอฟต์แวร์ในปี พ.ศ. 2538
ราชอาณาจักรซิซิลี

ราชอาณาจักรซิซิลี (Regnu di Sicilia; Kingdom of Sicily) เป็นราชอาณาจักรที่ตั้งอยู่ทางตอนใต้ของประเทศอิตาลีและบนเกาะซิซิลี ระหว่างปี ค.ศ. 1130 ถึงปี ค.ศ. 1816 โดยมีพระเจ้าโรเจอร์ที่ 2 แห่งซิซิลีเป็นกษัตริย์องค์แรก และสมเด็จพระเจ้าเฟอร์ดินานด์ที่ 1 แห่งราชอาณาจักรซิซิลีทั้งสองแห่งราชวงศ์ซิซิลีทั้งสองเป็นกษัตริย์องค์สุดท้าย ราชอาณาจักรซิซิลีมิได้อยู่แต่บนเกาะซิซิลี แต่รวมทั้งเนื้อที่ของบริเวณเมซโซจอร์โนทั้งหมดทางใต้ของคาบสมุทรอิตาลี และจนกระทั่งปี ค.ศ. 1530 รวมมอลตาและโกโซ บางครั้งเป็นที่รู้จักกันในนาม “regnum Apuliae et Siciliae” จนกระทั่งปี ค.ศ. 1282 เมื่อส่วนที่อยู่บนแผ่นดินใหญ่แยกตัวไปเป็นราชอาณาจักรเนเปิลส์ หลังจากปี ค.ศ. 1302 ซิซิลีบางครั้งเรียกตัวเองว่า “ราชอาณาจักรตรีนาเกรีย” ประมุขมักจะมาจากประมุขของราชอาณาจักรอื่น เช่น จากพระเจ้าแผ่นดินแห่งราชอาณาจักรอารากอนในประเทศสเปนปัจจุบัน จากพระเจ้าแผ่นดินราชอาณาจักรสเปน หรือจากจักรพรรดิแห่งจักรวรรดิโรมันอันศักดิ์สิทธิ์ ในปี ค.ศ. 1816 ราชอาณาจักรซิซิลีรวมตัวกับราชอาณาจักรเนเปิลส์กลายเป็นอาณาจักรใหม่ที่เรียกว่าราชอาณาจักรซิซิลีทั้งสอง

**ดูเพิ่ม**
 ราชอาณาจักรซิซิลีทั้งสอง

**อ้างอิง**

**แหล่งที่มา**
Abulafia, David. Frederick II: A Medieval Emperor, 1988.
*Abulafia, David. The Two Italies: Economic Relations between the Kingdom of Sicily and the Northern Communes, Cambridge University Press, 1977. 
*Abulafia, David. The Western Mediterranean Kingdoms 1200–1500: The Struggle for Dominion, Longman, 1997. (a political history)
*Alio, Jacqueline. Queens of Sicily 1061-1266: The Queens Consort, Regent and Regnant of the Norman-Swabian Era of the Kingdom of Sicily, Trinacria, 2018.
*Johns, Jeremy. Arabic administration in Norman Sicily : the royal dīwān, Cambridge University Press, 2002.
*Mendola, Louis. The Kingdom of Sicily 1130-1860, Trinacria Editions, New York, 2015.
*Metcalfe, Alex. Muslims and Christians in Norman Sicily: Arabic Speakers and the End of Islam, Routledge, 2002.
*Metcalfe, Alex. The Muslims of Medieval Italy, 2009.
*Norwich, John Julius. Sicily: An Island at the Crossroads of History, 2015.
*Runciman, Steven. The Sicilian Vespers: A History of the Mediterranean World in the Late 13th Century, Cambridge University Press, 1958.

ซ
หมวดหมู่:รัฐและดินแดนที่ก่อตั้งในคริสต์ศตวรรษที่ 12
หมวดหมู่:สิ้นสุดในคริสต์ศตวรรษที่ 19
ซ
ซ
แม่แบบ:รัฐในจักรวรรดิเยอรมัน

หมวดหมู่:แม่แบบประวัติศาสตร์เยอรมนี
หมวดหมู่:กล่องนำทางประเทศเยอรมนี
หมวดหมู่:กล่องนำทางรัฐสิ้นสภาพ
พยาธิวิทยา

พยาธิแพทย์กำลังใช้กล้องจุลทรรศน์ส่องดูตัวอย่างเนื้อเยื่อ โดยมีศัลยแพทย์ร่วมสังเกต
พยาธิวิทยา (Pathology) เป็นการศึกษาและวินิจฉัยโรคจากการตรวจอวัยวะ, เนื้อเยื่อ, เซลล์, สารคัดหลั่ง, และจากทั้งร่างกายมนุษย์ (จากการชันสูตรพลิกศพ) พยาธิวิทยายังหมายถึงการศึกษาทางวิทยาศาสตร์ของการดำเนินโรค ซึ่งหมายถึงพยาธิวิทยาทั่วไป (General pathology) พยาธิวิทยาทางการแพทย์แบ่งออกเป็น 2 สาขาหลักๆ ได้แก่ พยาธิกายวิภาค (Anatomical pathology) และพยาธิวิทยาคลินิก (Clinical pathology) นอกจากการศึกษาในคนแล้ว ยังมีการศึกษาพยาธิวิทยาในสัตว์ (Veterinary pathology) และในพืช (Phytopathology) ด้วย
วิชาพยาธิวิทยามักถูกเข้าใจผิดว่าเป็นการศึกษาเกี่ยวกับพยาธิหรือปรสิตเนื่องจากมีคำที่พ้องรูปกัน ซึ่งในความเป็นจริงวิชาที่ศึกษาเกี่ยวกับพยาธิคือวิชาปรสิตวิทยา (Parasitology)
ส่วนผู้ที่มีอาชีพทางด้านพยาธิวิทยาเรียกว่าพยาธิแพทย์

**แหล่งข้อมูลอื่น**
หมวดหมู่:สาขาของชีววิทยา

หมวดหมู่:แพทยศาสตร์
หมวดหมู่:ชีววิทยา
หมวดหมู่:การแพทย์เฉพาะทาง
วิศวกรรมระบบอุปกรณ์และการควบคุม

วิศวกรรมระบบอุปกรณ์และการควบคุม อาจแบ่งแยกย่อยได้ 2 สาขาวิชา คือ 
#วิศวกรรมการวัดคุม(instrumentation engineering) ซึ่งวิศวกรรมการวัดคุม เปิดการเรียนการสอนครั้งแรกเมื่อปี พ.ศ. 2520 ที่ สถาบันเทคโนโลยีพระจอมเกล้าเจ้าคุณทหารลาดกระบัง  จะเน้นเนื้อหาในด้านการวัดและควบคุมกระบวนการทางการผลิตเช่น อุณหภูมิ ระดับ ความดัน อัตราการไหล สายงานของวิศวกรด้านนี้จะมีอยู่ตามโรงงานอุตสาหกรรม หรือ อุตสาหกรรมปิโตรเลียม เช่น โรงแยกก๊าซ ระบบการกลั่นน้ำมัน ยังมีมหาวิทยาลัยที่เปิดสอนในประเทศไทยได้แก่ สถาบันเทคโนโลยีปทุมวัน  นอกจากนี้ยังเปิดสอนในมหาวิทยาลัยอื่นๆอีกแต่อาจจะไม่ได้แนกเป็นภาควิชาที่ชัดเจน เช่นในกรณีของจุฬาลงกรณ์มหาวิทยาลัย สาขานี้เป็นห้องวิจัยอยู่ในภาควิชาวิศวกรรมไฟฟ้า
#วิศวกรรมระบบควบคุม(control engineering) จะเน้นในเรื่องของการควบคุมแบบเป็นขั้นตอน การจัดสร้างระบบควบคุมขึ้นมาจากการวิเคราะห์คำนวณอย่างถูกต้อง สายงานของวิศวกรระบบควบคุมนี้จะอยู่ในกระบวนการผลิตทั้งหลาย ที่มีการใช้ระบบที่มีความถูกต้องแม่นยำ เพื่อทำให้กระบวนการผลิตดำเนินไปอย่างมีประสิทธิภาพ เช่นเดียวกันกับกรณีข้างต้นสาชานี้ยังเปิดสอนในมหาวิทยาลัยอื่นๆอีกแต่อาจจะไม่ได้แนกเป็นภาควิชาที่ชัดเจน เช่นในกรณีของจุฬาลงกรณ์มหาวิทยาลัย สาขานี้เป็นห้องวิจัยอยู่ในภาควิชาวิศวกรรมไฟฟ้าและวิศวกรรมเครื่องกล
นอกจากนี้ยังมีบางมหาวิทยาลัยที่รวมทั้ง 2 สาขาไว้ในสาขาเดียวคือ มหาวิทยาลัยเทคโนโลยีพระจอมเกล้าธนบุรี
ในปัจจุบันวิศวกรทั้ง 2 สาขายังขาดแคลนอยู่มาก ซึ่งสถาบันการศึกษายังผลิตออกมาไม่เพียงพอ

**ดูเพิ่ม**
ทฤษฎีระบบควบคุม
หมวดหมู่:สาขาทางวิศวกรรมศาสตร์
หมวดหมู่:วิศวกรรมไฟฟ้า
หมวดหมู่:วิศวกรรมระบบอุปกรณ์และการควบคุม
ซอฟต์แวร์โอเพนซอร์ส

ภาพหน้าจอ ของแมนจาโร ที่ติดตั้ง สิ่งแวดล้อมเดสก์ท็อปซินนามอน, มอซิลลา ไฟร์ฟอกซ์ กำลังเปิด วิกิพีเดีย ที่ใช้ MediaWiki, LibreOffice Writer, Vim, GNOME Calculator, VLC media player และ ตัวจัดการไฟล์เนโม, ทั้งหมดนี้เป็นซอฟต์แวร์ต้นทางเปิด
ซอฟต์แวร์โอเพนซอร์ส (Open source software, OSS คือ ซอฟต์แวร์ที่เผยแพร่โดยใช้ใบอนุญาตที่ผู้ถือครองลิขสิทธ์อนุญาตให้ผู้ใช้มีสิทธิในการใช้ ศึกษา แก้ไข และแจกจ่ายซอฟต์แวร์และรหัสต้นทางของมันแก่ใคร เพื่อวัตถุประสงค์ใดก็ได้  
รายงานปีพ.ศ. 2551 โดย the Standish Group ระบุว่าการใช้โมเดลซอฟต์แวร์ต้นทางเปิดช่วยใช้ผู้บริโภคประหยัดเงินได้มากถึง 6 หมื่นล้านเหรียญสหรัฐต่อปี  

**ประวัติ**
แรกเริ่มเดิมทีในช่วงทศวรรษ 1950 และ 1960 โปรแกรมเมอร์กับนักพัฒนาจะแบ่งปันซอฟต์แวร์แก่กัน  ตัวอย่างเช่น ยูนิกซ์ มาพร้อมกับซอร์สโค้ดเพื่อให้ผู้ใช้ แต่ในทศวรรษ 1970-1980 ซอฟต์แวร์เชิงพาณิชย์ก็ได้มาแทนที่ระบบต้นทางเปิดเดิม ข้อยกเว้นมีน้อยแต่มีบ้างในด้านการศึกษา เช่นDonald Knuth กับระบบTeX ใสปี ค.ศ. 1979  และริชาร์ด สตอลล์แมน กับ กนู ในปี ค.ศ. 1983 ในปี 1997 Eric S. Raymond ได้เผยแพร๋ มหาวิหารกับตลาดสด  (The Cathedral and the Bazaar)  ซึ่งเป็นงานวิเคราะห์วัฒนธรรมแฮกเกอร์และซอฟต์แวร์เสรี วิทยานิพนธ์นี้ได้รับความสนใจอย่างมากในต้นปี ค.ศ. 1998 และทำให้บริษัทเน็ตสเคปได้ปล่อยโปรแกรม Netscape Communicator ของตนเป็นซอฟต์แวร์เสรี รหัสต้นทางดังกล่าวได้พัฒนาต่อมาเป็น ซีมังกี, มอซิลลา ไฟร์ฟอกซ์, Mozilla Thunderbird และ KompoZer.
Raymond กับผู้อื่นเห็นการกระทำนี้ของเน็ตสเคปแล้วจึงได้พิจารณาว่าจะทำอย่างไรจึงจะให้แนวคิดซอฟต์แวร์เสรีของมูลนิธิซอฟต์แวร์เสรี เป็นที่นิยมต่ออุตสาหกรรมซอฟต์แวร์ได้อย่างไร พวกเขาสรุปว่าการเคลื่อนไหวของมูลนิธิซอฟต์แวร์เสรีไม่น่าดึงดูดในสายตาบริษัทอย่างเน็ตสเคป จึงได้คิดหาวิธีที่จะรีแบรด์การเคลื่อนไหวภายใต้ชื่อซอฟต์แวร์เสรี ที่มีมาตั้งแต่ปี พ.ศ. 2526 เสียใหม่ เพื่อเน้นยำศักยภาพทางธุรกิจในการแบ่งปันและทำงานบนรหัสต้นทางร่วมกัน  ต่อมาในปี พ.ศ. 2541, ได้มีความคิดเสนอว่าคำว่าซอฟต์แวร์เสรีควรถูกแทนที่ด้วยคำว่าซอฟต์แวร์ต้นทางเปิด แทนเพื่อลดความกำกวม  และทำให้ผู้คนในโลกทุนนิยมชมชอบมากขึ้น  Eric Raymond และ Bruce Perens ได้สร้าง Open Source Initiative (OSI) ในเดือนกุมภาพันธ์ปีพ.ศ. 2541 โดยทาง OSI หวังว่าคำว่า "ต้นทางเปิด", คำพูดที่เสนอโดย Christine Peterson จาก Foresight Institute จะกำจัดความกำกวมไปได้
ถึงแม้ว่าซอฟต์แวร์เสรีและต้นทางเปิด จะเดิมอยู่นอกสายตาของบริษัทโดยส่วนใหม่ ปัจจุบันนี้บริษัทใหญ่ๆ อย่างไมโครซอฟต์, ไอบีเอ็ม, ออราเคิล และกูเกิลก็ได้ทำธุรกิจด้านซอฟต์แวร์ต้นทางเปิดกันอย่างแข็งขันมากขึ้น

**คำนิยาม**
โลโก้ของ Open Source Initiative (OSI)
เอกสารชื่อนิยามต้นทางเปิดที่เขียนโดย Open Source Initiative วางข้อกำหนดคำนิยาม 10 ประการของซอฟต์แวร์ต้นทางเปิด
Richard Stallman คัดค้านการใช้คำว่า "ซอฟต์แวร์ต้นทางเปิด"

**หมายเหตุ**

**อ้างอิง**

**ดูเพิ่ม**
 ซอฟต์แวร์เสรีและต้นทางเปิด- การต้นทางเปิด- สัญญาอนุญาตต้นทางเปิด

**แหล่งข้อมูลอื่น**
  ThaiOpensource.org เว็บไซต์ให้ความรู้ เผยแพร่และสนับสนุนการใช้งานซอฟต์แวร์ต้นทางเปิด โดยสำนักงานส่งเสริมอุตสาหกรรมซอฟต์แวร์แห่งชาติ (ซิป้า)
หมวดหมู่:ซอฟต์แวร์เสรี
หมวดหมู่:สัญญาอนุญาตซอฟต์แวร์
Ncrypt TX

NCrypt TX เป็นซอฟต์แวร์ประเภทOpensource เพื่อเข้ารหัสถอดรหัสที่มีความสะดวกและเป็นประโยชน์สำหรับผู้ใช้งานทั้งการเข้ารหัสถอดรหัส File document Email หรือบทสนทนาต่างๆ โดยมีขั้นตอนวิธีที่ใช้ในการเข้ารหัสให้เลือกมากมาย เช่น DES AES Vigenere Playfair ROT13 เป็นต้น นอกจากนี้ ผู้ใช้สามารถเข้าใจได้ง่าย เพราะการออกแบบหน้าตาโปรแกรมที่ไม่มีความซับซ้อน และการทำงานของโปรแกรมมีประสิทธิภาพ มีการตรวจสอบข้อมูลเพื่อให้แน่ใจถึงความถูกต้อง
ข้อมูลที่ถูกเข้ารหัสเรียบร้อยแล้วของโปรแกรม NCrypt TX จะประกอบด้วยชุดของเลขฐาน 16 เป็น Default ของตัวโปรแกรม แต่ที่จริงแล้วสามารถเลือกลักษณะของข้อมูลที่ถูกเข้ารหัสได้ เช่น words text เป็นต้น การเข้ารหัสข้อมูลนั้น ผู้ใช้สามารถทำด้วยวิธีใดก็ได้ ซึ่งทำได้โดยง่าย เพียงแค่พิมพ์ข้อมูลที่ต้องการจะเข้ารหัสลงไปในหน้าต่างของโปรแกรม NCrypt TX เลือกลักษณะการเข้ารหัสที่ต้องการ ก็จะได้ข้อมูลที่เข้ารหัสเรียบร้อยแล้ว ซึ่งข้อมูลนี้สามารถ Copy ไปวางยังที่ใดก็ได้ แต่การถอดรหัสข้อมูล ผู้ใช้จำเป็นต้องทราบรหัสผ่าน และลักษณะการเข้ารหัสที่ผู้เข้ารหัสส่งมาด้วย ถึงจะสามารถถอดรหัสข้อมูลได้

**ลักษณะการทำงาน**
การเข้ารหัสข้อมูลใน File (Encryption)
# เปิด Text file ที่ต้องการจะเข้ารหัส เมื่อเปิดแล้วสามารถเปลี่ยนแปลง ,แก้ไขข้อมูลใน File นั้นได้ (สามารถลาก File จากในเครื่องคอมพิวเตอร์ลงบนโปรแกรม NCrypt TX ได้ )
# เลือกลักษณะ (Method) ที่ต้องการจะเข้ารหัส สามารถเลือกลักษณะผลลัพธ์ของการเข้ารหัสได้ด้วย เช่นเราต้องการให้ข้อมูลที่เข้ารหัส เป็นคำพูด (Word), เลขฐาน 16 (Hex)
# ใส่รหัสผ่าน (Password) ใน Textbox สามารถ Generate code ขึ้นมาเองได้ โดยกดลูกศรสีเขียว (Generate new password)
# กดปุ่ม "CRYPT" เพื่อเข้ารหัสข้อมูล
เมื่อเสร็จสิ้นขั้นตอนดังกล่าว ข้อมูลจะถูกเข้ารหัสเรียบร้อย โดยมีลักษณะการเข้ารหัสตามที่ผู้ใช้กำหนด
การถอดรหัสข้อมูลใน File (Decryption)
# เปิด Text file ที่ต้องการจะถอดรหัส
# เลือกลักษณะการเข้ารหัสข้อมูล (Encryption method) ที่ถูกต้อง ถ้ามีการเลือกลักษณะผลลัพธ์ (output)ของการเข้ารหัส ต้องเลือกลักษณะผลลัพธ์(output)ให้ถูกต้องด้วย
# ใส่รหัสผ่าน (Password) ให้ถูกต้อง
# กดปุ่ม "DCRPT" เพื่อถอดรหัสข้อมูล
เมื่อเสร็จสิ้นขั้นตอนดังกล่าว ข้อมูลจะถูกถอดรหัสเรียบร้อย

**ความผิดพลาด**
ถ้ารหัสผ่าน (Password) ,ลักษณะการเข้รหัสข้อมูล (Encryption method) หรือ ลักษณะผลลัพธ์(output) เกิดความผิดพลาด จะเกิดข้อผิดพลาดขึ้นมาเป็น "Decryption failed: wrong password or invalid input data."

**อ้างอิง**
  ncrypt
หมวดหมู่:ซอฟต์แวร์เข้ารหัส
เรื่องสั้นอย่างสั้น

เรื่องสั้นอย่างสั้น (Flash fiction) เป็นรูปแบบการเขียนเรื่องสั้นรูปแบบหนึ่ง ที่มีความสมบูรณ์ในตัวเอง โดยมีความยาวไม่เกิน 1500 คำ ในบางครั้งอาจจะเขียนสั้นมากๆ ไม่เกิน 10 คำ โดยทั่วไปจะนิยมเขียนที่ความยาวประมาณ 250-1000 คำ  มีชื่อเรียกอื่นๆ ว่า sudden fiction, microfiction, micro-story, postcard fiction หรือ short short story
งานเขียนเรื่องหนึ่งที่อาจนับเป็นเรื่องสั้นอย่างสั้นได้ คือ นิทานอีสป ที่เขียนขึ้นตั้งแต่ ศตวรรษที่ 6 ก่อนคริสตกาล 
ปัจจุบันกำลังเป็นที่นิยมเนื่องจากการใช้งานอินเทอร์เน็ต และมีนิตยสารหลายฉบับที่ตีพิมพ์เรื่องสั้นประเภทนี้ บางครั้งมีการประกวดการเขียน โดยกำหนดจำนวนคำไว้อย่างแน่นอน
เรื่องสั้นอย่างสั้นที่มีชื่อเสียง คือ เรื่องขนาดความยาว 6 คำ ของ เออร์เนสต์ เฮมมิงเวย์  และขนาดความยาว 10 คำของ อาร์เทอร์ ซี. คลาร์ก 


**เชิงอรรถ**

**อ้างอิง**

**แหล่งข้อมูลอื่น**
  การเขียนเรื่องสั้นอย่างสั้น ( Flash Fiction ) จาก www.forwriter.com
หมวดหมู่:วรรณกรรมแบ่งตามประเภท
ตัวคูณลอเรนซ์

ตัวคูณลอเรนซ์ (Lorentz factor) เป็นตัวคูณที่ใช้ในการแปลงคำตอบจากการแปลงแบบกาลิเลียนในกรณีที่ความเร็วสูงมาก ๆ ให้อยู่ในขอบเขตของสัจพจน์ของอัลเบิร์ต ไอน์สไตน์ในทฤษฎีสัมพัทธภาพ ซึ่งมีสมการดังนี้
เมื่อ  คือ ตัวคูณลอเรนซ์ (Lorentz factor) 
คือ ความเร็วของผู้สังเกตในกรอบอ้างอิงเดียวกัน
คือ ความเร็วแสง
สมการดังกล่าวเป็นสมการที่ได้รับการพัฒนาโดยแฮ็นดริก โลเรินตส์ ซึ่งเป็นผู้หนึ่งที่พัฒนาทฤษฎีที่เกี่ยวกับคลื่นแม่เหล็กไฟฟ้า โดยอัลเบิร์ต ไอน์สไตน์ ยังได้นำสมการดังกล่าวมาใช้ในการคำนวณเกี่ยวกับทฤษฎีสัมพัทธภาพพิเศษอีกด้วย

**ดูเพิ่ม**
 การแปลงลอเรนซ์- ทฤษฏีสัมพัทธภาพ- คลื่นแม่เหล็กไฟฟ้า

**อ้างอิง**
  Lorentz factor-  LORENTZ FACTOR DERIVATION date=2009-01-06 -  Hendrik A. Lorentz The Nobel Prize in Physics 1902
หมวดหมู่:กาล-อวกาศมินคอฟสกี
หมวดหมู่:ทฤษฎีสัมพัทธภาพพิเศษ
หมวดหมู่:ปรากฏการณ์ด็อพเพลอร์
หมวดหมู่:สมการ
คริปโตไนต์

คริปโตไนต์ (Kryptonite) เป็นแร่ในจินตนาการจากการ์ตูนฝรั่งเรื่อง ซูเปอร์แมน ของ ค่ายดีซีคอมิก
แร่ชนิดนี้ ถูกเล่าไว้ว่า มีต้นกำเนิดจากดาวบ้านเกิดของ ซูเปอร์แมน ที่ชื่อว่า คริปตอน และแร่นี้จะปล่อยกัมมันตภาพรังสีซึ่งสามารถที่จะส่งผลให้ซูเปอร์แมนอ่อนแอลงได้
คริปโตไนต์ เป็นชื่อกลางของสารที่มีส่วนประกอบคล้ายกัน แต่ที่พบบ่อยที่สุดจะมีสีเขียว
ปัจจุบันมีการค้นพบแร่ที่มีส่วนประกอบทางเคมีคล้ายกับ คริปโตไนท ที่เหมืองในประเทศเซอร์เบีย ซึ่งเป็นสารประกอบ โซเดียมลิเทียมโบรอนซิลิเกตไฮดรอกไซด์ (sodium lithium boron silicate hydroxide) ต่างกันที่แร่ดังกล่าวไม่มี ธาตุฟลูออรีน (fluorine) , ปลอดกัมมันตภาพรังสี และมีลักษณะเป็นผงสีขาว ไม่เรืองแสง
แร่ใหม่นี้ใช้ชื่อว่า ยาดาไรต์ (Jadarite) 

**อ้างอิง**
หมวดหมู่:แร่ธาตุในจินตนาการ
เจ้าหญิงลูอิส ดัชเชสแห่งอาร์กายล์

เจ้าหญิงลูอีส หรือ ลูอิซา แคโรไลน์ อัลเบอร์ตา หลังอภิเษกสมรสได้ทรงพระอิสริยยศเป็น ดัชเชสแห่งอาร์กายล์ และมาร์เชเนสแห่งลอร์น (Princess Louise, Duchess of Argyll, 18 มีนาคม ค.ศ. 1848 - 3 ธันวาคม ค.ศ. 1939) ทรงเป็นสมาชิกองค์หนี่งในพระราชวงศ์อังกฤษ และพระราชธิดาองค์ที่สี่ในสมเด็จพระราชินีนาถวิกตอเรีย และเจ้าชายอัลเบิร์ต พระราชสวามี
ขณะทรงพระเยาว์ พระองค์ทรงตามเสด็จครอบครัวไปยังพระตำหนักที่ประทับต่าง ๆ เมื่อเจ้าชายอัลเบิร์ต พระชนกสิ้นพระชนม์ในวันที่ 14 ธันวาคม ค.ศ. 1861 ราชสำนักอังกฤษอยู่ในช่วงโศกสลดอย่างยิ่ง ซึ่งเจ้าหญิงลูอิสไม่ได้ทรงรู้สึกดีเท่าใดนัก

**พระอิสริยยศ**
 18 มีนาคม 1848 – 21 มีนาคม 1871: เฮอร์รอยัลไฮเนส เจ้าหญิงลูอีสแห่งสหราชอาณาจักร (Her Royal Highness The Princess Louise)- 21 มีนาคม 1871 – 24 เมษายน 1900: เฮอร์รอยัลไฮเนส เจ้าหญิงลูอีส มาร์เชเนสแห่งลอร์น (Her Royal Highness The Princess Louise, Marchioness of Lorne)- 24 เมษายน 1900 – 3 ธันวาคม 1939: เฮอร์รอยัลไฮเนส เจ้าหญิงลูอีส ดัชเชสแห่งอาร์กายล์ (Her Royal Highness The Princess Louise, Duchess of Argyll)

**อ้างอิง**
 publisher=Appleton & Company- location=London- cite encyclopedia|last=Cantelupe|first=Dorothy|year=1949|title=Princess Louise, Duchess of Argyll|encyclopedia=Oxford Dictionary of National Biography|publisher=Oxford University Press|edition=online, DNB Archive|url=http://www.oxforddnb.com/view/olddnb/34601|access-date=25 January 2007- isbn=1-56700-145-9- isbn=978-0-297-84794-6- Hawksley, Lucinda (2013). The Mystery of Princess Louise: Queen Victoria's Rebellious Daughter. London: Chatto and Windus. 0701183497- url=https://archive.org/details/rideauhallillust00hubb- isbn=0-674-52583-3- isbn=0-297-84142-4- isbn=0-297-81179-7- location=London- access-date=22 August 2011- oclc=300168891- access-date=23 August 2011- url=https://archive.org/details/typesofcanadianw01morguoft- url-status=dead- isbn=978-0-90787-152-1- access-date=22 August 2011- isbn=0-00-217076-0
หมวดหมู่:บุคคลที่เกิดในปี พ.ศ. 2391
หมวดหมู่:บุคคลที่เสียชีวิตในปี พ.ศ. 2482
หมวดหมู่:ผู้ได้รับเครื่องราชอิสริยาภรณ์จีบีอี
หมวดหมู่:พระราชโอรสและพระราชธิดาในสมเด็จพระราชินีนาถวิกตอเรีย
หมวดหมู่:พระราชธิดา
แม่แบบ:เหตุการณ์ปัจจุบัน/2551 มีนาคม 28

* วิกิพีเดียมีบทความในทุกภาษารวม 10 ล้านบทความ (วิกิมีเดีย)- การชุมนุมของพันธมิตรประชาชนเพื่อประชาธิปไตย พ.ศ. 2551
** พันธมิตรประชาชนเพื่อประชาธิปไตย (พธม.) จัดกิจกรรมรวมตัวกันที่หอประชุมใหญ่ มหาวิทยาลัยธรรมศาสตร์ โดยเป็นการรวมตัวกันครั้งแรกนับตั้งแต่มีรัฐบาลที่มีนายสมัคร สุนทรเวช เป็นนายกรัฐมนตรี  (ไทยรัฐออนไลน์)
}
หมวดหมู่:ประเทศโกตดิวัวร์

ก
ก
ก
หมวดหมู่:ประเทศที่ใช้ภาษาฝรั่งเศสเป็นภาษาทางการ
ก
หมวดหมู่:ประเทศริมฝั่งมหาสมุทรแอตแลนติก
หมวดหมู่:แอฟริกาตะวันตก
ก
เควก

เควก อาจหมายถึง- เควก (วงดนตรี) วงดนตรีสัญชาติไทย- เควก (วิดีโอเกม) วิดีโอเกมประเภทเกมยิงมุมมองบุคคลที่หนึ่ง
** เควก (วิดีโอเกมซีรีส์), วิดีโอเกมแฟรนไซส์
** เควกเอนจิน, เกมเอนจินโดยไอดีซอฟต์แวร์
หมวดหมู่:ซอฟต์แวร์บล็อก

หมวดหมู่:การเขียนบล็อก
หมวดหมู่:ระบบจัดการเนื้อหา
หมวดหมู่:ซอฟต์แวร์เว็บ
หมวดหมู่:ซอฟต์แวร์เชิงสังคม
ซากุยะ

ซากุยะ หรือ ซาคุยะ สามารถหมายถึง- ชินสึเกะ ซากุยะ - นักพากย์ชาวญี่ปุ่น- ซากุยะ โคโนฮานะ คัง - สวนพฤกษศาสตร์ในเมืองโอซะกะ ประเทศญี่ปุ่น- ไอซาวะ ซาคุยะ - ตัวละครจากการ์ตูนเรื่อง ฮายาเตะ พ่อบ้านประจัญบาน- คุมาชิโระ ซากุยะ - ตัวละครจากการ์ตูนเรื่อง Tenchi in Tokyo- ซากุยะ - ตัวละครจากการ์ตูนเรื่อง ซิสเตอร์ ปริ้นเซส
ออร์กัต

หน้าโปรไฟล์ออร์กัตแบบใหม่
ออร์กัต (Orkut) เป็นเครือข่ายชุมชนออนไลน์ให้บริการโดยกูเกิล โดยตั้งชื่อตามพนักงานกูเกิลผู้ออกแบบระบบ ออร์กัต บือยืกเคิกเทน (Orkut Büyükkökten) วิศวกรชาวตุรกี โดยการบริการนี้มีลักษณะคล้ายเว็บไซต์ ไฮไฟฟ์ เฟซบุ๊ก มายสเปซ ที่ให้ผู้ใช้ระบุตัวตนและพูดคุย พบปะบุคคลใหม่หรือเพื่อนเก่า โดยในระบบมีให้บริการเว็บบอร์ด และอัปโหลดรูปภาพ ออร์กัตเปิดให้ใช้เมื่อมกราคม พ.ศ. 2547 โดยผู้ที่จะใช้งานต้องได้รับการเชิญจากผู้ใช้ที่ใช้งานอยู่เท่านั้น เพื่อเป็นการจำกัดผู้ใช้งาน จนกระทั่ง ตุลาคม พ.ศ. 2549 กูเกิลได้เปิดให้ผู้ใช้ทั่วไปสามารถลงทะเบียนใช้งานได้โดยไม่ต้องได้รับการเชิญ ออร์กัตเป็นเว็บไซต์ที่นิยมมากที่สุดในประเทศอินเดีย และเป็นเว็บอันดับสองในประเทศบราซิล 
วันที่ 30 มิถุนายน พ.ศ. 2557 กูเกิลประกาศจะปิดให้บริการออร์กัตในวันที่ 30 กันยายน ปีเดียวกัน โดยเปิดให้ผู้ใช้สามารถดาวน์โหลดข้อมูลต่าง ๆ จนถึงเดือนกันยายน ค.ศ. 2016

**อ้างอิง**

**แหล่งข้อมูลอื่น**
หมวดหมู่:บริการเครือข่ายสังคม
หมวดหมู่:กูเกิล
ยูกิ

ยูกิ อาจหมายถึง

**สถานที่**
 ยูกิ (จังหวัดอิบารากิ) - เมืองในจังหวัดอิบารากิ ประเทศญี่ปุ่น- ยูกิ (จังหวัดโทกูชิมะ) - เมืองในจังหวัดโทกูชิมะ ประเทศญี่ปุ่น

**บุคคล**

**บุคคลที่มีชื่อ "ยูกิ"**
 ยูกิ คะจิอุระ - นักดนตรีชาวญี่ปุ่น- ยูกิ ไคดะ - นักพากย์ชาวญี่ปุ่น- ยูกิ มาสุดะ - นักพากย์ชาวญี่ปุ่น- ยูกิ มัตสึโอกะ - นักพากย์ชาวญี่ปุ่น- ยูกิ ไท - นักพากย์ชาวญี่ปุ่น- ยูกิ โคยานางิ - นักร้องชาวญี่ปุ่น- ยูกิ ชู - นักร้องชาวไต้หวัน- ยูกิ ชิโมดะ - นักแสดงชาวอเมริกัน- ยูกิ อามามิ - นักแสดงชาวญี่ปุ่น- ยูกิ ชิโอซากิ - นักวาดการ์ตูนชาวญี่ปุ่น- ยูกิ พิมณัฏฐา - นักร้องชาวไทย

**บุคคลที่มีนามสกุล "ยูกิ"**
 คาโอริ ยูกิ - นักวาดการ์ตูนชาวญี่ปุ่น

**บุคคลที่มีชื่อการแสดง "ยูกิ"**
 ยูกิ ไอโซยะ (YUKI) - นักร้องชาวญี่ปุ่น- YU-KI - นักร้องนำของวง TRF- YUKI - นักร้องญี่ปุ่น และอดีตนักร้องนำของวง JUDY AND MARY- YUKI - สมาชิกของวง BENNIE K- YUKI - สมาชิกของวง Aucifer- Yu~ki - สมาชิกของวง Malice Mizer- ยูกิ - อดีตสมาชิกวง EE JUMP น้องชายของ มากิ โกะโต

**ตัวละครการ์ตูน**

**ตัวละครที่มีชื่อ "ยูกิ"**
 มุโต้ ยูกิ - ตัวละครจากการ์ตูนเรื่อง เกมกลคนอัจฉริยะ- ยูกิ ครอส - ตัวละครจากการ์ตูนเรื่อง แวมไพร์ไนท์- โซมะ ยูกิ - ตัวละครจากการ์ตูนเรื่อง เสน่ห์สาวข้าวปั้น- คุซาคาเบะ ยูกิ - ตัวละครจากการ์ตูนเรื่อง To Heart 2- ยูกิ อามากิ - ตัวละครจากการ์ตูนเรื่อง Legendz- ยูกิ - ตัวละครจากการ์ตูนเรื่อง Dance Dance Dance- มิทานิ ยูกิ - ตัวละครจากการ์ตูนเรื่อง ฮิคารุเซียนโกะ- นางาโตะ ยูกิ - ตัวละครจากการ์ตูนเรื่อง สึซึมิยะ ฮารุฮิ- ยูกิ - ตัวละครจากการ์ตูนเรื่อง Yume Kira Dream Shoppe- ยูกิ โซนาดะ - ตัวละครจากการ์ตูนเรื่อง Megatokyo- ยูกิ - ตัวละครจากการ์ตูนเรื่อง Tenchi in Tokyo

**ตัวละครที่มีนามสกุล "ยูกิ"**
 ยูกิ เซ็ตสึ - ตัวละครจากการ์ตูนเรื่อง มิรุโมะ ภูตจิ๋วจอมยุ่ง- ยูกิ เอริ - ตัวละครจากการ์ตูนเรื่อง Gravitation- ยูกิ มิอากะ - ตัวละครจากการ์ตูนเรื่อง พลิกตำนานมาพบรัก- ยูกิ นาโอะ - ตัวละครจากการ์ตูนเรื่อง ไม-HiME- ยูกิ จูได - ตัวละครจากการ์ตูนเรื่อง เกมกลคนอัจฉริยะ GX- ยูกิ ริโตะ - ตัวละครจากการ์ตูนเรื่อง To love ru
หมวดหมู่:หน้าแก้ความกำกวมชื่อสถานที่
หมวดหมู่:ชื่อตัว
หมวดหมู่:ชื่อภาษาญี่ปุ่น
หมวดหมู่:นามสกุล
หมวดหมู่:นามสกุลญี่ปุ่น
มาร์ธา วอชิงตัน

มาร์ธา แดนดริด์จ คัสติส วอชิงตัน (2 มิถุนายน ค.ศ. 1731 – 22 พฤษภาคม ค.ศ. 1802) เป็นภริยาของจอร์จ วอชิงตัน ประธานาธิบดีคนแรกของสหรัฐอเมริกา ถึงแม้ว่าเธอจะไม่มีตำแหน่งจนกระทั่งเสียชีวิต มาร์ธา วอชิงตันได้รับการพิจารณาให้เป็น สุภาพสตรีหมายเลขหนึ่งแห่งสหรัฐอเมริกา คนแรก ในระหว่างที่มีชีวิตอยู่เธอรู้จักกันในนาม "เลดี้ วอชิงตัน"

** ประวัติ**
มาร์ธา วอชิงตัน เกิดเมื่อวันที่ 2 มิถุนายน ค.ศ. 1731  เธอเป็นบุตรสาวคนโตของเจ้าของฟาร์มใน รัฐเวอร์จิเนีย ชื่อ จอห์น แดนดริด์จ กับ เฟรนซ์ โจนน์ เธอเป็นผู้นับถือ ศาสนาคริสต์นิกายโปรเตสแตนท์
ตอนอายุ 18 ปี ได้แต่งงานกับ แดเนียล ปราค คัสติส ทั้งคู่อยู่ด้วยกันที่บ้านสวนขาว ริมชายฝั่ง แม่น้ำพามันคีร์ ไม่ไกลมากจากสวนเกาลัด เธอมีบุตรทั้งหมด 4 คนกับ คัสติส บุตรชายแดเนียล และบุตรสาวเฟรนซ์ เสียชีวิตแต่เยาว์วัย ส่วนอีก 2 คน คือ จอห์น และ มาร์ธา ยังมีชีวิตอยู่จนเติบใหญ่ จนกระทั่ง ค.ศ. 1757 คัสติสเสียชีวิต มาร์ธาได้เป็นแม่ม่ายที่รวยมากพร้อมกับมีอิสระในการควบคุมมรดกของสามีที่ตาย และได้เป็นผู้รักษาทรัพย์สินแก่บุตรของเธอ
มาร์ธา แดนดริด์จ คัสติส ใน ค.ศ. 1757
มาร์ธา แดนดริด์จ คัสติสได้แต่งงานใหม่กับ จอร์จ วอชิงตัน ในวันที่ 6 มกราคม ค.ศ. 1759

**อ้างอิง**
 Martha Washington at findagrave- White House biography date=2005-11-28 - Biography from National First Ladies Library date=2012-06-30 
หมวดหมู่:บุคคลที่เกิดในปี พ.ศ. 2274
หมวดหมู่:บุคคลที่เสียชีวิตในปี พ.ศ. 2345
หมวดหมู่:สุภาพสตรีหมายเลขหนึ่งของสหรัฐอเมริกา
หมวดหมู่:บุคคลจากรัฐเวอร์จิเนีย
หมวดหมู่:ตระกูลวอชิงตัน
เต๊กเลา

เต๊กเลา (s=的盧) เป็นตัวละครในวรรณกรรมจีนอิงประวัติศาสตร์เรื่องสามก๊ก เต๊กเลาไม่ใช่ชื่อของม้า แต่เป็นลักษณะม้าอีกประเภทหนึ่งในสามก๊ก เต๊กเลาเป็นม้ามีขนสีขาวทั้งตัว จัดเป็นยอดอาชาไนยอีกตัว แต่จะให้โทษแก่เจ้าของ เนื่องจากมีร่องน้ำตาใต้ตา เต็กเลาเดิมเป็นม้าของเตียวบู หัวหน้ากบฏผู้หนึ่ง  เมื่อเตียวบูถูกจูล่งฆ่าตาย ได้จูงเต๊กเลามาให้เล่าปี่ เล่าปี่เห็นเป็นม้าที่ดีจึงยกให้เล่าเปียว แต่เก๊งอวดที่ปรึกษาของเล่าเปียวเห็นว่ามีลักษณะให้โทษแก่เจ้าของจึงบอกโบ้ยคืนให้กับเล่าปี่ 
ม้าเต๊กเลา แม้เป็นม้าที่ให้โทษก็จริง แต่ก็เคยพาเล่าปี่กระโดดข้ามแม่น้ำตันเข หนีการตามล่าของชัวมอและเตียวอุ๋นจากเมืองเกงจิ๋ว ได้อย่างปาฏิหาริย์  จนกระทั่งได้พบกับสุมาเต๊กโช เมื่อลาจากสุมาเต๊กโชไปแล้ว เล่าปี่และจูล่งได้พบกับชีซีที่ปลอมชื่อปลอมตัวเป็นตันฮก ตันฮกแกล้งแหย่เพื่อลองใจเล่าปี่ว่า ม้าตัวนี้มีลักษณะให้โทษแก่เจ้าของ วิธีแก้ง่าย ๆ ก็คือ ถ้าไม่ชอบใครก็ยกม้าตัวให้แก่ผู้นั้น แต่เล่าปี่ไม่เห็นด้วยกับวิธีนี้ ตันฮกจึงได้รับรู้ถึงคุณธรรมของเล่าปี่อย่างแท้จริง และเล่าปี่ก็ไม่เคยเปลี่ยนม้าเลย
ม้าเต๊กเลาปรากฏให้โทษแก่ผู้ขี่จริง ๆ คือ ตอนที่บังทองและเล่าปี่แยกย้ายเข้าเมืองเสฉวนไปกันคนละทาง โดยบังทองไปในทางที่แคบ เล่าปี่ไปในทางที่กว้างกว่า ก่อนแยกกันบังทองเกิดพลัดตกม้า เล่าปี่จึงให้สลับม้ากับตน เมื่อเดินทางไปถึงเนินหงส์ร่วง เตียวหยิมทหารของเล่าเจี้ยงดักซุ่มยิงอยู่ด้วยธนูด้วยเจตนาจะสังหารเล่าปี่ แต่ไม่รู้ว่าเล่าปี่หน้าตาเป็นยังไง พอดีมีทหารคนหนึ่งพูดขึ้นว่า เล่าปี่ชอบขี่ม้าสีขาว เมื่อเห็นบังทองขี่ม้าสีขาวมา จึงสั่งให้รุมยิงจนบังทองถึงแก่ความตาย

**อ้างอิง**
accessdate=2017-06-10
*accessdate=2017-06-10
*title=บทที่ 78 เหตุเกิดที่เนินหงส์ร่อน
หมวดหมู่:บุคคลในยุคสามก๊ก
หมวดหมู่:ม้าที่มีชื่อเสียง
วนิดา ตันติวิทยาพิทักษ์

วนิดา ตันติวิทยาพิทักษ์ หรือ มด เกิดในครอบครัวชาวไทยเชื้อสายจีนที่บางรัก เมื่อวันที่ 7 พฤศจิกายน พ.ศ. 2498 มีชื่อเป็นภาษาจีนว่า อางี้ เริ่มทำกิจกรรมเข้าร่วมการเรียกร้องประชาธิปไตย และเคลื่อนไหวเพื่ออนุรักษ์สิ่งแวดล้อม ตั้งแต่ยังเรียนชั้นมัธยมศึกษาในโรงเรียนสตรีมหาพฤฒาราม

ช่วงก่อนเกิดเหตุการณ์ 6 ตุลา วนิดาเป็นแรงหนุนและเป็นเบื้องหลังคนสำคัญ ในการเรียกร้องต่อสู้ของคนงานโรงงานฮาร่า ที่ใช้เวลาชุมนุมถึง 5 เดือน จนในที่สุดขบวนการต่อสู้นั้น พัฒนาจนถึงขั้นคนงานโรงงานฮาร่าสามารถยึดโรงงานแล้วผลิตสินค้าออกมาขายได้เอง

ระหว่างเรียนอยู่ที่มหาวิทยาลัยธรรมศาสตร์ เกิดเหตุการณ์ 6 ตุลาคม 2519 ทำให้ต้องหลบไปอยู่ในเขตป่าแถวภาคใต้ประมาณ 4 ปี และไปอยู่ป่าภาคอีสานอีก 2-3 เดือน หลังจากนั้นจึงกลับมาเรียนต่อที่ธรรมศาสตร์อีกครั้งในปี 2524 เรียนอยู่ 3 ปี จึงสำเร็จการศึกษา

วนิดาเริ่มเข้ามาทำงานด้านองค์กรพัฒนาเอกชน (NGOs) ด้วยการร่วมรณรงค์กับขบวนการสันติภาพต่อต้านอาวุธนิวเคลียร์ เข้าร่วมขบวนการเชื่อมสันติภาพไทยลาว เริ่มทำงานในภาคประชาชนอย่างจริงจัง ตั้งแต่ปี 2532-2533 กับโครงการฟื้นฟูชีวิตและธรรมชาติ

งานชิ้นแรกๆ ที่ทำคือ ทำงานเชิงวิชาการในการคัดค้านการสร้างเขื่อนแก่งกรุง เขื่อนแก่งเสือเต้น จนมาถึงเขื่อนปากมูล และมีบทบาทในการก่อตั้งสมัชชาคนจนร่วมกับองค์กรชาวบ้านทั่วประเทศ ล่าสุดเป็นที่ปรึกษาสมัชชาคนจน

วนิดา ตันติวิทยาพิทักษ์ ป่วยด้วยโรคมะเร็งเต้านมตั้งแต่ปี 2547 และเสียชีวิตเมื่อวันที่ 6 ธันวาคม 2550 ที่กรุงเทพมหานคร สิริอายุ 52 ปี

**อ้างอิง**
  เส้นทางชีวิต และความใฝ่ฝัน ‘มด-วนิดา ตันติวิทยาพิทักษ์’ - prachatai.com เปิดดูล่าสุดเมื่อ 21 มี.ค. 2551-  อาลัย วนิดา ตันติวิทยาพิทักษ์ - prachatai.com เปิดดูล่าสุดเมื่อ 21 มี.ค. 2551
หมวดหมู่:บุคคลจากกรุงเทพมหานคร‎‎
หมวดหมู่:ชาวไทยเชื้อสายจีน
หมวดหมู่:นักสิทธิมนุษยชน
หมวดหมู่:การเมืองภาคประชาชน
หมวดหมู่:บุคคลที่เกี่ยวข้องกับเหตุการณ์ 6 ตุลา
หมวดหมู่:บุคคลจากโรงเรียนสตรีวัดมหาพฤฒาราม ในพระบรมราชินูปถัมภ์
หมวดหมู่:บุคคลจากคณะรัฐศาสตร์ มหาวิทยาลัยธรรมศาสตร์
หมวดหมู่:เสียชีวิตจากมะเร็งเต้านม
เท็นมะ

เท็นมะ หรือ เท็มมะ อาจหมายถึง- เท็นมะ (ดาวเทียม) - ดาวเทียมของประเทศญี่ปุ่น- มาร (ศาสนาพุทธ) - รู้จักกันในชื่อ เท็นมะ ในภาษาญี่ปุ่น

**บุคคล**
 เท็นมะ ซาโนะ - คิกบอกเซอร์ชาวญี่ปุ่น- เท็นมะ ชิบูยะ - นักแสดงชาวญี่ปุ่น- ฮิโตชิ เท็นมะ - นักมวยสากลชาวญี่ปุ่น

**ตัวละคร**
 ดอกเตอร์เท็นมะ - ตัวละครจากการ์ตูนเรื่อง เจ้าหนูปรมาณู- ดอกเตอร์เท็นมะ เค็นโซ - ตัวละครจากการ์ตูนเรื่อง คนปีศาจ- เท็นมะ กาเบรียล ไวท์ - ตัวละครจากการ์ตูนเรื่อง ไม่เป็นนางฟ้าได้ไหมเนี่ย- เพกาซัส เท็นมะ (LS) - ตัวละครจากการ์ตูนเรื่อง เซนต์เซย์ย่า ภาค The Lost Canvas จ้าวนรกฮาเดส- เพกาซัส เท็นมะ (ND) - ตัวละครจากการ์ตูนเรื่อง เซนต์เซย์ย่า Next Dimension ศึกถล่มอเวจี- มัทสึคาเซะ เท็นมะ - ตัวละครจากการ์ตูนเรื่อง นักเตะแข้งสายฟ้า GO- ซึคาโมโต้ เท็นมะ - ตัวละครจากการ์ตูนเรื่อง สกูลรัมเบิ้ล สูตรรักฉบับนักเรียน- โมโมเอะ เท็นมะ - ตัวละครจากการ์ตูนเรื่อง โตเกียวองเมียวจิ- อุได เท็นมะ - ตัวละครจากการ์ตูนเรื่อง ไฮคิว
คู่ตบฟ้าประทาน- อิซูโมะ เท็นมะ - ตัวละครจากการ์ตูนเรื่อง นินจาคาถาโอ้โฮเฮะ- ฟุนาโตะ เท็นมะ - ตัวละครจากการ์ตูนเรื่อง โบรูโตะ
หมวดหมู่:นามสกุลญี่ปุ่น
หมวดหมู่:ชื่อภาษาญี่ปุ่น
เอริ

เอริ สามารถหมายถึง- เอริ (ชื่อ) ชื่อต้นของบุคคล- เอริ คาเมอิ - นักร้องชาวญี่ปุ่น

**ตัวละครในบันเทิงคดี**
 เอริ - ตัวละครจากการ์ตูนเรื่อง อินุยาฉะ เทพอสูรจิ้งจอกเงิน- เอริ - ตัวละครจากการ์ตูนเรื่อง มายฮีโร่ อคาเดเมีย- เอริ (เอาชีวิตรอดซีรีส์) - ตัวละครจากการ์ตูนเรื่อง เอาชีวิตรอด- ซาวาจิกะ เอริ - ตัวละครจากการ์ตูนเรื่อง สกูลรัมเบิ้ล สูตรรักฉบับนักเรียน- คิซากิ เอริ - ตัวละครจากการ์ตูนเรื่อง ยอดนักสืบจิ๋วโคนัน- คารัน เอริ - ตัวละครจากการ์ตูนเรื่อง ดิจิมอนยูนิเวิร์ส แอปพลิมอนสเตอร์ส

**ดูเพิ่ม**
 ERI
หมวดหมู่:ชื่อตัว
หมวดหมู่:ชื่อภาษาญี่ปุ่น
ERI

ERI สามารถหมายถึง- ท่าอากาศยานนานาชาติอีรี (Erie International Airport) - ท่าอากาศยานในเมืองอีรี รัฐเพนซิลเวเนีย สหรัฐอเมริกา- สถาบันวิจัยเศรษฐศาสตร์ (Economic Research Institute) - สถาบันวิจัยในสหรัฐอเมริกา- สถาบันการศึกษาและวิจัย (Education and Research Institute) - สถาบันวิจัยในสหรัฐอเมริกา

**ดูเพิ่ม**
 เอริ
สถานีโทรทัศน์แห่งชาติสวีเดน

สถานีโทรทัศน์แห่งชาติสวีเดน หรือ เอสเวียเทีย (Sveriges Television, SVT) เป็นสถานีโทรทัศน์สาธารณะออกอากาศในประเทศสวีเดน สร้างขึ้นในปี พ.ศ. 2499

**การจัดรายการ**

**สถานีย่อย**
สถานีย่อยของเอสวีที มีดังนี้ - เอสเวียเทีย 1- เอสเวียเทีย 2- เอสเวียเทียเวิลด์(รีรันจากเอสวีที 1 2 และช่องรายการพันธมิตรในแถบสแกนติเนเวีย เช่น สวีเด็น นอร์เวย์ เดนมาร์ก ฟินแลนด์) - เอสเวียเทีย 24(รีรันจากเอสวีที 1 และ 2) - บาร์นคานาเลน(เด็ก)- คันส์แคปส์คานาเลน(การศึกษา)

**ดูเพิ่ม**
 ประเทศสวีเดน- โทรทัศน์

**อ้างอิง**

**แหล่งข้อมูลอื่น**
  เว็บไซต์ (ภาษาสวีเดน)-  ตารางออกอากาศ date=2012-07-16 -  วอทคาสต์ของเอสวีที date=2006-02-16 -  ชมรายการออนไลน์
หมวดหมู่:สถานีโทรทัศน์
น้ำตก

ไฟล์:Wachirathan Falls.jpg|thumb|270px|น้ำตกวชิรธาร อุทยานแห่งชาติดอยอินทนนท์ จังหวัดเชียงใหม่
ไฟล์:อุทยานแห่งชาติน้ำตกตาดโตน จ.ชัยภูมิ 02.jpg|thumb|270px|น้ำตกห้วยแม่ขมิ้น อุทยานแห่งชาติเขื่อนศรีนครินทร์ จังหวัดกาญจนบุรี
ไฟล์:Salto angel descubierto.jpg|thumb|270px|น้ำตกเอนเจล ประเทศเวเนซุเอลา น้ำตกที่สูงที่สุดในโลก
น้ำตก หรือ โตน ในภาษาใต้ เป็นลักษณะทางภูมิศาสตร์ที่เกิดจากลำน้ำไหลผ่านภูมิประเทศที่มีความลาดชัน มีการเปลี่ยนระดับหรือเกิดความแตกต่างของระดับธารน้ำ ทำให้ลักษณะการไหลของลำน้ำเปลี่ยนแปลงไป น้ำตกอาจไหลตกลงมาจากที่สูงหรือไหลลดหลั่นเป็นชั้น ๆ ซึ่งได้นิยามเป็นน้ำตกและน้ำแก่ง ดังนี้- น้ำตก (fall) ต้นน้ำและปลายน้ำตกมีระดับต่างกันมาก น้ำที่ไหลโจนลงมาอาจมีความชันมากหรือเป็นแนวดิ่ง- น้ำแก่ง (rapid) ต้นน้ำและปลายน้ำตกมีระดับต่างกันไม่มาก น้ำจะไหลลดหลั่นลงมาตามแก่งหิน

**ลักษณะทั่วไป**

**การก่อตัว**

**การแบ่งชนิด**
 ชนิดของน้ำตกแบ่งตามรูปร่างและพฤติกรรมของน้ำตก- น้ำตกหิ้ง (ledge) น้ำตกลงมาเป็นแนวตั้งบนชั้นหิน (bedrock) แนวตั้ง สัมผัสชั้นหินบางส่วน แบ่งได้ 3 ชนิดย่อย
*# "บล็อก/แผ่น" (block/sheet) ธารน้ำหรือแม่น้ำเหนือน้ำตกกว้างกว่าความสูงของน้ำตก
*# "คลาสสิก" (classical) น้ำตกมีความสูงเท่ากับหรือใกล้เคียงความกว้างของธารน้ำ มองเห็นเป็นรูปสี่เหลี่ยมจัตุรัสแนวตั้ง
*# "ม่าน" (curtain) น้ำตกมีความสูงมากกว่าความกว้างของธารน้ำ- น้ำตกพลันจ์ (plunge - โจน/ถลา) ธารน้ำเหนือน้ำตกแคบและไหลเชี่ยว ทำให้น้ำตกลงเป็นแนวตั้งโดยไม่สัมผัสกับชั้นหินเลยจากแรงผลักดันมวลน้ำแนวนอนก่อนที่จะตก แบ่งได้ 1 ชนิดย่อย
*# "น้ำตกรูปชามพันช์" (punchbowl) น้ำตกที่ส่วนบนตีบแคบแต่ส่วนล่างกระจายออกลงสู่สระกว้างอย่างชามพันช์- น้ำตกหางม้า (horsetail) น้ำตกลงเป็นแนวตั้งโดยสัมผัสชั้นหินตลอดทางหรือเกือบตลอดทาง แบ่งได้ 4 ชนิดย่อย
*# "สไลด์" (slide) น้ำตกลงโดยสัมผัสชั้นหินตลอดทาง
*# "ริบบิ้น" (ribbon) สายน้ำตกตีบแคบและยาว
*# "รางลาด" (chute) น้ำปริมาณมากไหลลงตามช่องแคบแนวตั้ง
*# "พัด" (fan) น้ำตกที่สายน้ำตกค่อย ๆ แผ่ออกอย่างพัด- คาสเคด (cascade) น้ำตกไหลลงตามหินเป็นชั้น ๆ- น้ำตกชั้น/น้ำตกบันได (tiered/staircase/multi-step) เป็นชุดน้ำตกลดหลั่นลงมาโดยที่น้ำตกย่อยแต่ละอันมีขนาดใกล้เคียงกันและมีสระเป็นของตัวเอง- คาเทอแรคท์ (cataract) ใช้กับน้ำตกใหญ่และมีพลังมาก- เซกเมนต์ (segmented - เป็นส่วน/ปล้อง) น้ำตกที่แตกออกเป็นน้ำตกย่อยหลายสายอย่างชัดเจน- น้ำตกน้ำแข็ง (frozen) ใช้เรียกน้ำตกที่มีส่วนประกอบเป็นน้ำแข็งหรือหิมะ- น้ำตกมูลัง (moulin) ใช้เรียกน้ำตกที่เกิดขึ้นในมูลัง หรือช่องลึกในธารน้ำแข็ง- น้ำตกชั่วคราว (ephemeral) เป็นน้ำตกที่ไม่ได้ไหลตลอดเวลา เกิดขึ้นเฉพาะหลังฝนตกหรือหิมะละลาย
 ชนิดของน้ำตกแบ่งตามประเภทชั้นหิน- น้ำตกในพื้นที่หินแกรนิตหรือหินแปรจากหินแกรนิต จะมีขนาดใหญ่ ตกลงมาจากที่สูงและมองเห็นได้ไกล- น้ำตกในพื้นที่หินทราย ส่วนใหญ่จะมีลักษณะเหมือนลำห้วย มีลานหินกว้าง ในประเทศไทยน้ำตกมีน้ำเฉพาะในช่วงฤดูฝน- น้ำตกในพื้นที่หินปูน จะไหลลดหลั่นกันเป็นชั้นเตี้ย ๆ หลายชั้น มักมีความสวยงาม ผาชันมีรูปร่างแปลกตาจากปฏิกิริยาระหว่างหินปูนกับน้ำ- น้ำตกในพื้นที่หินดินดาน

**น้ำตกที่มีชื่อเสียงในต่างประเทศ**
 น้ำตกไนแอการา- น้ำตกอีกวาซู- น้ำตกเอนเจล- น้ำตกวิกตอเรีย- น้ำตกคอนพะเพ็ง- น้ำตกผาส้วม- น้ำตกตาดฟาน
*น้ำตกตาดกวางสี- น้ำตกหลี่ผี- น้ำตกเคะงน

**ดูเพิ่ม**
 รายชื่อน้ำตกในประเทศไทย

**อ้างอิง**
หมวดหมู่:ธรณีสัณฐาน
สมัชชาคนจน

สมัชชาคนจน เป็นองค์การนอกภาครัฐในประเทศไทย ซึ่งมุ่งช่วยเหลือผู้ที่ได้รับผลกระทบจากโครงการพัฒนาและอุตสาหกรรมที่เกี่ยวข้องกับการพัฒนาที่ได้รับประโยชน์จากโครงการของรัฐบาล
ตั้งใจเป็นกระบอกเสียงทางการเมืองแก่ชาวบ้านและสมาชิกชายขอบของสังคม สมาชิกประกอบด้วยเกษตรกรรายย่อยและแรงงาน และเนื่องจากมีสมาชิกหลากหลาย จึงก้าวข้ามเส้นแบ่งภูมิภาคและชนชั้น เมื่อแรกก่อตั้ง สมัชชาคนจนถูกกล่าวหาว่าบั่นทอนความสามัคคีของชาติไทย และหลักการประชาธิปไตย 
สมัชชาคนจนค่อย ๆ เติบโตขึ้นจากกลุ่มชาวบ้านที่ไม่พอใจต่อผลกระทบของเขื่อนปากมูล และจัดตั้งขึ้นอย่างเป็นทางการในวันสิทธิมนุษยชนสากล 10 ธันวาคม 2538 และเป็นกระบอกเสียงทางการเมืองแรกของคนชนบทนับแต่การปราบปรามสหพันธ์ชาวนาในปี 2518 ในการประชุมวันแรกนั้นมีการออกปฏิญญาแม่น้ำมูล ซึงวิจารณ์การให้ความสำคัญแก่การพัฒนาอุตสาหกรรมแต่ชุมชนท้องถิ่นเสียประโยชน์ 
หนังสือพิมพ์ บางกอกโพสต์ ลงว่า ปัญหาในระยะหลังของประเทศไทยมีส่วนอย่างมากกับตัวแสดงการเมืองพยายามบ่อนทำลายสมัชชาคนจน
สมัชชาคนจน ได้เข้าร่วมในการประท้วงในประเทศไทย พ.ศ. 2563

**อ้างอิง**
หมวดหมู่:การเมืองภาคประชาชน
หมวดหมู่:ก่อตั้งในปี พ.ศ. 2538
หมวดหมู่:ขบวนการทางการเมืองในประเทศไทย
หมวดหมู่:การประท้วงในประเทศไทย พ.ศ. 2563–2564
Seth et Holth

Seth et Holth เป็นภาพยนตร์ญี่ปุ่นที่สร้างขึ้นโดย ฮิเดะโตะ มัทซึโมะโตะ (ฮิเดะ) จากวงเอกซ์ เจแปน และนาย Tusk Itaya จากวง Zi:Kill
ทั้งสองอยู่ค่ายเพลงเดียวกันคือ Extasy Records ในปีนั้น คือ 1993 เป็นทั้ง co-producer, co-director และ co-actors
ภาพยนตร์เรื่องนี้ได้รับอิทธิพลมาจากเทพนิยายอียิปต์ และนำมาดัดแปลงโครงเรื่อง จึงมีความเสี่ยงที่ภาพยนตร์นี้จะถูกต่อต้านนอกประเทศญี่ปุ่น
ผู้สร้างทั้งสอง ได้คิดบทภาพยนตร์ร่วมกัน ในเรื่องมีการใช้สัญลักษณ์ เช่น ตัว Trilobite ซึ่งเป็นสัตว์ดึกดำบรรพ์ สามารถพบได้ที่อียิปต์ ซึ่งจะได้เห็นตามหินปูน, มีการใช้ไม้กางเขน, ดวงตา เป็นสัญลักษณ์ที่เป็นที่นิยมในญี่ปุ่นสมัยนั้น, ฉากการเขี่ยตาซ้าย และเลือดไหล มาจาก ตำนานการต่อสู้ของ Seth กับ Horus และ Horus เสียตาซ้ายไป ซึ่งภายหลังได้คืนมาเรียกว่า Udjat ซึ่งเทพเจ้ารา ได้นำส่วนที่หาได้เพียง 1 ใน 64 มาสร้างใหม่ มันคือสัญลักษณ์ของการรักษาโรคนั่นเอง, ฉากที่ทั้งสองอยู่ด้วยกันในโบสถ์
ภาพยนตร์เรื่องนี้มีการจำหน่ายเป็นวิดีโอเทปและวีซีดี รวมถึงได้ติดใน Oricon Chart ในเวลานั้น นอกจากนี้ยังมีผู้คัดลอกนำไปลงในเว็บไซต์ยูทูบตั้งแต่ปี ค.ศ. 2006

**Seth et Holth Soundtrack**
# Eyes
# Descent to Earth
# Crosses Everywhere
# The Church
# Running ~Persecution
# Sacrifice ~Death
# Ending theme ~Music Box

**References**
http://sw-eden.net/2008/03/21/thai-review-seth-et-holth/
หมวดหมู่:ภาพยนตร์ญี่ปุ่น
งา (อวัยวะ)

งาของวอลรัส
งาของช้าง
งา มีความหมายคือ เขี้ยว สัตว์ที่มีงา เช่น วอลรัส ช้าง เป็นต้น

**อ้างอิง**
 Fay, F.H. (1985). "Odobenus rosmarus". Mammalian Species 238: 1–7.

**แหล่งข้อมูลอื่น**
  Carved Ivory Tusk date=2011-09-28 -  Objects made from ivory and marine ivory in the collection of the Museum of New Zealand Te Papa Tongarewa date=2012-01-18 
หมวดหมู่:ฟัน
งำเต๊ก

งำเต๊ก, ขอดเต๊ก หรือ กำเจ๊ก (เสียชีวิตพฤศจิกายนหรือธันวาคม ค.ศ. 243) มีชื่อในภาษาจีนกลางว่า คั่น เจ๋อ (p=Kàn Zé) มีชื่อรองว่าเต๋อรุ่น (p=Dérùn) เป็นขุนนางของรัฐง่อก๊กในยุคสามก๊กของจีน

**ประวัติ**
งำเต๊กเป็นชาวอำเภอซานอิน เมืองห้อยเข (ปัจจุบันอยู่ทางตะวันออกเฉียงใต้ของเมืองเชี่ยวซิง มณฑลเจ้อเจียง) วัยเด็กยากจน ไม่มีเงินซื้อตำราอ่าน ต้องอาศัยยืมหรืออ่านพร้อมผู้อื่น แต่มีความจำเป็นเลิศ จึงได้เข้าราชการกับซุนกวน 

**ในนิยาย สามก๊ก**
ในศึกเซ็กเพ็ก นอกจากจิวยี่และขงเบ้งแล้ว งำเต๊กเป็นเพียงผู้เดียวที่มองว่า การที่จิวยี่สั่งให้โบยอุยกายจนสาหัสปางตายนั้น เป็นเพียงอุบายที่ต้องหลอกโจโฉ ตกกลางคืนงำเต๊กลอบเข้าไปหาอุยกายที่กระโจม จึงแน่ชัดว่าที่ทำไปทั้งหมดนั้นเป็นอุบาย ด้วยความเสียสละของอุยกาย งำเต๊กจึงอาสาเป็นคนนำสารสวามิภักดิ์จากอุยกายไปหาโจโฉ 
เมื่อข้ามไปถึง โจโฉไม่เชื่อใจความในจดหมาย สั่งให้เอางำเต๊กไปประหาร แต่งำเต๊กหัวเราะเยาะ พร้อมชี้แจงเหตุผลและใช้วาทศิลป์โน้มน้าวว่า อุยกายเห็นที่จะเจ็บตัวเปล่า  โจโฉสั่งไม่ประหาร แต่ก็ยังไม่เชื่อใจนักทีเดียว เมื่อกลับมาแล้ว งำเต๊กยังได้ร่วมมือกับกำเหลงรองแม่ทัพเรือ หลอกชัวต๋งและชัวโฮ น้องชายของชัวมอที่แสร้งเข้ามาสืบข่าวฝ่ายง่อก๊กโดยทำเป็นสวามิภักดิ์  ว่าอุยกายคิดทรยศจริงเพื่อให้ทั้งคู่ส่งข่าวลวงไปให้โจโฉเชื่อใจสนิท โจโฉจึงเชื่อสนิท  ซึ่งนี่ก็เป็นสาเหตุสำคัญอีกประการหนึ่งที่ทำให้กองทัพเรือของโจโฉถูกเผาจนวอดวาย
งำเต๊ก ปรากฏบทบาทอีกครั้ง เมื่อเล่าปี่ยกทัพมาจากเสฉวนหมายจะล้างแค้นให้กวนอู ขณะที่ลิบองผู้ชนะกวนอูได้ก็ตายไปแล้ว ไม่รู้จะหาใครเป็นแม่ทัพใหญ่ไปสู้กับเล่าปี่ งำเต๊กเป็นผู้เสนอแนะลกซุน บัณฑิตหนุ่มวัย 29 ปี  ที่รักษาเมืองเกงจิ๋วอยู่ ซุนกวนเห็นดีด้วย แม้ที่ปรึกษาหลายคนคัดค้าน แต่งำเต๊กยืนยันว่า ลกซุนสามารถทำการนี้ได้ และที่สุดก็เป็นไปดั่งที่งำเต๊กคาดไว้ทุกประการ

**หมายเหตุ**

**อ้างอิง**
  ตัวละครต่าง ๆ ในสามก๊ก date=2008-03-12 
งำเต็ก
งำเต็ก
หมวดหมู่:ข้าราชการของซุนกวน
สเปกโทรกราฟถ่ายภาพกล้องโทรทรรศน์อวกาศ

สเปกโทรกราฟถ่ายภาพกล้องโทรทรรศน์อวกาศ (Space Telescope Imaging Spectrograph) คือ สเปกโทรกราฟที่ติดตั้งอยู่บนกล้องโทรทรรศน์อวกาศฮับเบิล ทำงานตั้งแต่ปี 1997 จนถึงปี 2004 ทำหน้าที่สังเกตการณ์สำคัญๆ หลายอย่าง เช่น แยกสเปกตรัมของชั้นบรรยากาศของดาวเคราะห์นอกระบบสุริยะชื่อโอซิริส
สเปกโทรกราฟกล้องโทรทรรศน์อวกาศถูกติดตั้งบนกล้องโทรทรรศน์ฮับเบิลระหว่างการซ่อมบำรุงครั้งที่สองในปี 1997 โดย มาร์ก ลี และ สตีเวน สมิธ แทนที่สเปกโทรกราฟความละเอียดสูง (High Resolution Spectrograph) และสเปกโทรกราฟวัตถุมัว (Faint Object Spectrograph) ที่เสีย มันถูกออกแบบมาให้ใช้งานได้ 5 ปี วันที่ 3 สิงหาคม ค.ศ. 2004 ความเสียหายทางอิเล็กทรอนิกส์ที่เกิดขึ้นทำให้มันใช้งานไม่ได้ มันจะได้รับการซ่อมแซมโดยนักบินอวกาศในภารกิจซ่อมบำรุงครั้งที่สี่ซึ่งมีกำหนดการในเดือนกันยายน ค.ศ. 2008
หมวดหมู่:กล้องโทรทรรศน์อวกาศฮับเบิล
งอก๊กไถ้

งอก๊กไถ้ หรือชื่อในภาษาจีนกลางว่า อู๋ กั๋วไท่ (s=吴国太)) เป็นตัวละครสมมติในนิยายเรื่องสามก๊ก งอก๊กไถ้ไม่ใช่ชื่อบุคคล แต่เป็นชื่อเรียกมีความหมายว่า "สตรีอาวุโสแซ่งอ (อู๋) แห่งรัฐ"  เป็นน้องสาวของงอฮูหยินภรรยาหลวงของซุนเกี๋ยนและมารดาของซุนเซ็กและซุนกวน ตัวงอก๊กไถ้เองเป็นภรรยารองของซุนเกี๋ยน เป็นมารดาของซุนลองและซุนฮูหยิน

**ข้อเท็จจริงทางประวัติศาสตร์**
ในหลักฐานทางประวัติศาสตร์ไม่มีบันทึกว่างอฮูหยินมีน้องสาว มีเพียงน้องชายคืองอเก๋ง บุคคลที่เป็นต้นแบบของงอก๊กไถ้น่าจะเป็นภรรยาแซ่ติง (丁) ของซุนเกี๋ยนผู้เป็นมารดาของซุนลอง ซึ่งสอดคล้องกับงอก๊กไถ้ในนิยายสามก๊ก

**บทบาทในนิยายสามก๊ก**
งอก๊กไถ้ปรากฏตัวครั้งแรก เมื่อมาเยี่ยมซุนกวนถึงที่จวนกลางดึก ขณะที่ซุนกวนกำลังหนักใจเพราะลังเลว่าจะรบหรือยอมจำนนต่อโจโฉ เพราะโจโฉมีหนังสือชักชวนให้ซุนกวนร่วมกันรบเล่าปี่ แต่เล่าปี่ก็ส่งขงเบ้งมาเจรจาขอเป็นพันธมิตรด้วย  ขณะที่โจโฉกำลังตามล่าเล่าปี่เสียเมืองหนึมาขอพึ่งซุนกวน  งอก๊กไถ้ได้ยกคำเมื่อครั้งซุนเซ็กก่อนเสียได้สั่งเสียว่า "การภายในให้ถามเตียวเจียว การภายนอกให้ถามจิวยี่" ซุนกวนจึงนึกขึ้นได้ และได้เรียกตัวจิวยี่กลับมา จนได้ข้อสรุปว่าจะรบกับโจโฉโดยร่วมมือกับเล่าปี่
งอก๊กไถ้มีบุตร 2 คน คนโตเป็นชายคือซุนลอง คนเล็กเป็นหญิงคือซุนฮูหยิน ซึ่งต่อมาซุนกวนวางแผนให้เล่าปี่ข้ามฟากมากังตั๋ง เพื่อสมรสกับซุนฮูหยิน หมายที่จะมอมเมาให้เล่าปี่อยู่กับภรรยาสาวจนลืมภารกิจบ้านเมือง เพื่อที่ตนจะยึดเกงจิ๋วคืนมา ซึ่งซุนกวนและที่ปรึกษาไม่กี่คนดำเนินแผนการนี้โดยที่งอก๊กไถ้ไม่ทราบเรื่องเลย จนกระทั่งเล่าปี่ได้เดินทางมาถึงแล้ว ด้วยอุบายของขงเบ้งที่แก้สถานการณ์ให้  งอก๊กไถ้จึงได้ทราบเรื่องและตำหนิซุนกวนอย่างรุนแรงถึงเรื่องนี้ พร้อมกับขอดูตัวเล่าปี่ นางมีความเอ็นดูในตัวเล่าปี่เป็นอย่างมาก และออกหน้าปกป้องเล่าปี่อย่างเต็มที่ ทำให้ซุนกวนไม่กล้าทำร้ายเล่าปี่ได้ดั่งที่คิด
งอก๊กไถ้ ปรากฏบทบาทอีกครั้ง เมื่อถูกใช้เป็นเหตุอ้างว่า นางต้องการจะพบหน้าหลาน ซึ่งก็คือ อาเต๊าที่อยู่กับนางซุนฮูหยินกับเล่าปี่ที่เกงจิ๋วนานแล้ว เป็นเหตุให้นางซุนฮูหยินต้องรีบรุดพาอาเต๊าข้ามฟากกลับไปยังกังตั๋ง ซึ่งแท้ที่จริงแล้วทั้งหมดเป็นแผนของซุนกวน แต่ขงเบ้งรู้เท่าทัน จึงได้ให้จูล่งตามไปชิงตัวอาเต๊าคืน

**อ้างอิง**
 ล่อกวนตง (ศตวรรษที่ 14). สามก๊ก (ซันกั๋วเหยี่ยนอี้).

**ดูเพิ่ม**
 สามก๊ก- ตัวละครในสามก๊ก- ซุนเกี๋ยน- ซุนเซ็ก- ซุนกวน
หมวดหมู่:ตัวละครสมมติในยุคสามก๊ก
กล้องถ่ายภาพสนามกว้างและดาวเคราะห์

กล้องถ่ายภาพสนามกว้างและดาวเคราะห์ (Wide Field/Planetary Camera) คือ กล้องที่ติดตั้งอยู่บนกล้องโทรทรรศน์อวกาศฮับเบิล เป็นหนึ่งในเครื่องมือที่ถูกติดตั้งตั้งแต่ตอนขนส่งขึ้นสู่วงโคจร ประสิทธิภาพของมันมันลดลงเนื่องจากข้อบกพร่องของกระจกหลักในกล้องโทรทรรศน์ อย่างไรก็ตาม มันยังคงถ่ายภาพวัตถุทางดาราศาสตร์ที่สว่างมากด้วยความละเอียดสูง ทำให้เกิดการค้นพบที่สำคัญต่างๆมากมาย
กล้องถ่ายภาพสนามกว้างและดาวเคราะห์เกิดจากแนวคิดของ James A. Westphal ศาสตราจารย์วิชาอวกาศดาวเคราะห์จากสถาบันเทคโนโลยีแคลิฟอร์เนีย ถูกออกแบบและก่อสร้างโดยห้องทดลองการขับเคลื่อนด้วยไอพ่นขององค์การนาซา ในเวลานั้น อุปกรณ์ถ่ายเทประจุ (CCD) ยังไม่ถูกนำมาใช้งานทางดาราศาสตร์มากนัก แต่ประสิทธิภาพของมันก็ทำให้นักดาราศาสตร์เห็นว่าควรใช้มันในกล้องโทรทรรศน์อวกาศฮับเบิล
กล้องถ่ายภาพสนามกว้างและดาวเคราะห์ประกอบด้วยกล้องสองตัวแยกจากกัน ได้แก่ กล้องถ่ายภาพสนามกว้าง และกล้องถ่ายภาพดาวเคราะห์ กล้องแต่ละตัวมีอุปกรณ์ถ่ายเทประจุ (CCD) ขนาด 800 x 800 พิกเซล จำนวน 4 ตัว วางติดกันให้สามารถถ่ายรูปได้โดยไร้รอยต่อ กล้องถ่ายภาพสนามกว้างมีพิกเซลขนาด 0.1 พิลิปดา ใช้สำหรับถ่ายภาพวัตถุมัวในมุมกว้าง กล้องถ่ายภาพดาวเคราะห์มีพิกเซลขนาด 0.043 พิลิปดา ใช้สำหรับถ่ายภาพความละเอียดสูง พีระมิดสี่หน้าที่เอียง 45 องศาเป็นตัวเลือกว่าจะใช้กล้องใด
กล้องถ่ายภาพสนามกว้างและดาวเคราะห์ถูกเปลี่ยนเป็นกล้องถ่ายภาพสนามกว้างและดาวเคราะห์ 2 ในภารกิจซ่อมบำรุงกล้องฮับเบิลครั้งแรกเมื่อเดือนธันวาคม ค.ศ. 1993 เพื่อแก้ปัญหาข้อบกพร่องของกระจกหลัก

**ดูเพิ่ม**
 กล้องถ่ายภาพสนามกว้างและดาวเคราะห์ 2- กล้องถ่ายภาพสนามกว้าง 3
หมวดหมู่:กล้องโทรทรรศน์อวกาศฮับเบิล
ถ้ำมังกรขาว

ถ้ำมังกรขาว หรือ สำนักหลวงปู่มังกรขาว (White Dragon King temple, Bailong King temple, 白龙王) เป็นศาลเจ้าจีน ตั้งอยู่ในเขตตำบลสุรศักดิ์ อำเภอศรีราชา จังหวัดชลบุรี สร้างขึ้นตั้งแต่ พ.ศ. 2530 โดยทำพิธียกเสาเอกเมื่อวันที่ 13 มีนาคม พ.ศ. 2530 และทำพิธีปิดแท่นบูชา ของหลวงปู่มังกรขาวเมื่อวันที่ 9 สิงหาคม พ.ศ. 2530   และมีการทำพิธีไหว้ครูในเดือนสิงหาคมของทุกปี
หลวงปู่มังกรขาวเป็นที่เคารพนับถือในหมู่ชาวจีน ว่ามีความศักดิ์สิทธิ์  เนื่องจากชาวจีนถือว่ามังกรขาว เป็นหนึ่งในสี่พญามังกรจีนโบราณ  โดยเฉพาะนักแสดงในวงการบันเทิงจากฮ่องกง และไต้หวัน   นิยมเข้ามาสักการบูชา ทำนายดวงชะตา และสะเดาะเคราะห์ 

**อ้างอิง**

**แหล่งข้อมูลอื่น**
  เว็บไซต์ หลวงปู่มังกรขาว
หมวดหมู่:วัดในอำเภอศรีราชา
กล้องถ่ายภาพสนามกว้างและดาวเคราะห์ 2

ภาพที่ได้จากกล้องถ่ายภาพสนามกว้างและดาวเคราะห์ 2 มีรูปร่างเป็นขั้นบันได
กล้องถ่ายภาพสนามกว้างและดาวเคราะห์ 2 (Wide Field and Planetary Camera 2) คือ กล้องที่ติดตั้งอยู่บนกล้องโทรทรรศน์อวกาศฮับเบิล ถูกนำขึ้นไปติดตั้งในภารกิจซ่อมบำรุงกล้องฮับเบิลครั้งที่หนึ่งเมื่อ ค.ศ. 1993 มันถ่ายภาพสนามลึกฮับเบิลเมื่อ ค.ศ. 1995 และภาพเนบิวลานาฬิกาทราย กับภาพเนบิวลาไข่ เมื่อ ค.ศ. 1995
กล้องถ่ายภาพสนามกว้างและดาวเคราะห์ 2 มีอุปกรณ์ถ่ายเทประจุ (CCD) ทั้งหมด 4 ตัว แต่ละตัวมีขนาด 800x800 พิกเซล สามารถตรวจจับคลื่นแม่เหล็กไฟฟ้าที่อยู่ในช่วง 120 นาโนเมตรถึง 1100 นาโนเมตรได้ (ครอบคลุมคลื่นที่ตามองเห็นทั้งหมดและคลื่นอัลตราไวโอเลตกับคลื่นอินฟราเรดบางส่วน) มีการแจกแจงความไวต่อแสงเป็นรูปการแจงแจกปกติที่มีจุดยอดอยู่ที่ 700 นาโนเมตร อุปกรณ์ถ่ายเทประจุ (CCD) 3 ตัววางเรียงกันเป็นรูปตัวแอล (L) ทำหน้าที่เป็นกล้องถ่ายภาพสนามกว้าง (Wide Field Camera) อุปกรณ์ถ่ายเทประจุอีกตัวหนึ่งวางอยู่ติดกับอุปกรณ์ถ่ายเทประจุ 3 ตัวแรก ทำหน้าที่เป็นกล้องถ่ายภาพดาวเคราะห์ (Planetary Camera) ที่มีโฟกัสแคบกว่าทำให้ได้ภาพที่มีขนาดเล็กกว่าแต่มีความละเอียดสูงกว่า โดยปกติ จะมีการนำภาพที่ได้จากกล้องถ่ายภาพสนามกว้างและกล้องถ่ายภาพดาวเคราะห์มารวมกันทำให้ได้ภาพที่มีรูปร่างเป็นขั้นบันได เมื่อมีการเผยแพร่ภาพเหล่านี้โดยจุดประสงค์ไม่ใช่วิทยาศาสตร์ ภาพจากกล้องถ่ายภาพดาวเคราะห์จะถูกปรับความละเอียดให้ลดลงเท่ากับภาพจากกล้องถ่ายภาพสนามกว้าง อย่างไรก็ตาม นักดาราศาสตร์สามารถขอภาพต้นฉบับที่ไม่มีการลดความละเอียดได้
อุปกรณ์ถ่ายเทประจุ (CCD) ของกล้องถ่ายภาพสนามกว้างและดาวเคราะห์ 2 มีพิกเซลที่เสียไปตามอายุ ผู้ควบคุมกล้องโทรทรรศน์จะเก็บข้อมูลพิกเซลที่เสียทุกๆเดือน นักดาราศาสตร์ที่ใช้ภาพจากกล้องนี้จะได้รับรายการพิกเซลที่เสีย โดยปกติแล้วนักดาราศาสตร์จะแก้ไขซอฟต์แวร์ประมวลผลภาพของตนเองให้ไม่ต้องไปสนใจพิกเซลเหล่านี้
กล้องถ่ายภาพสนามกว้างและดาวเคราะห์ 2 ถูกสร้างโดยห้องทดลองการขับเคลื่อนด้วยไอพ่นขององค์การนาซาเพื่อแทนที่กล้องถ่ายภาพสนามกว้างและดาวเคราะห์ตัวก่อนที่ใช้งานมาตั้งแต่ ค.ศ. 1990 กล้องถ่ายภาพสนามกว้างและดาวเคราะห์ 2 มีระบบแก้ไขความพร่าเหตุขอบเลนส์ (spherical aberration) ของกระจกหลักของกล้องโทรทรรศน์ฮับเบิล

**ดูเพิ่ม**
 กล้องถ่ายภาพสนามกว้างและดาวเคราะห์- กล้องถ่ายภาพสนามกว้าง 3

**ภาพที่ถ่าย**
หมวดหมู่:กล้องโทรทรรศน์อวกาศฮับเบิล
ซอฟต์แวร์เชิงพาณิชย์

ซอฟต์แวร์เชิงพาณิชย์ คือซอฟต์แวร์คอมพิวเตอร์ที่ผลิตขึ้นเพื่อจำหน่าย  หรือสงวนไว้เพื่อจุดประสงค์เชิงพาณิชย์ ซอฟต์แวร์เชิงพาณิชย์ส่วนใหญ่มักจะเป็นซอฟต์แวร์กรรมสิทธิ์ แต่ซอฟต์แวร์เสรีที่เป็นที่รู้จักทุกตัวก็เป็นซอฟต์แวร์ชนิดนี้เช่นกัน  ส่วนหนึ่งหรือทั้งหมดของแพกเกจซอฟต์แวร์และบริการที่รองรับการพาณิชย์ ถูกสร้างเป็นซอฟต์แวร์เสรีมากขึ้น รวมไปถึงผลิตภัณฑ์จากเรดแฮต แอปเปิล ซันไมโครซิสเต็มส์ กูเกิล และไมโครซอฟท์ นอกจากนั้นไมโครซอฟท์ใช้คำว่า ซอฟต์แวร์เชิงพาณิชย์ เป็นตัวแทนของ ซอฟต์แวร์กรรมสิทธิ์ เพื่ออธิบายแบบจำลองทางธุรกิจของไมโครซอฟท์เอง 

**อ้างอิง**

**ดูเพิ่ม**
 ซอฟต์แวร์ธุรกิจ ซอฟต์แวร์ที่ช่วยงานทางด้านธุรกิจ- ซอฟต์แวร์ค้าปลีก (retail software)
หมวดหมู่:อุตสาหกรรมซอฟต์แวร์
หมวดหมู่:อุตสาหกรรม
กล้องถ่ายภาพสนามกว้าง 3

กล้องถ่ายภาพสนามกว้าง 3 (Wide Field Camera 3) คือ กล้องที่จะถูกนำไปติดตั้งบนกล้องโทรทรรศน์อวกาศฮับเบิลในวันที่ 7 สิงหาคม ค.ศ. 2008 ใช้สำหรับถ่ายคลื่นที่ตามองเห็น มันจะเป็นอุปกรณ์วิทยาศาสตร์ที่ทันสมัยที่สุดที่ใช้ถ่ายคลื่นที่ตามองเห็นของกล้องฮับเบิลและเป็นอุปกรณ์ตัวสุดท้ายของกล้องฮับเบิล

**รายละเอียด**
กล้องถ่ายภาพสนามกว้าง 3 มีอุปกรณ์ถ่ายเทประจุ (CCD) ที่ใช้ถ่ายคลื่นที่ตามองเห็นและคลื่นอัลตราไวโอเลต จำนวน 2 ตัว ขนาด 2048x4096 พิกเซล และมีอุปกรณ์ถ่ายเทประจุที่ใช้ถ่ายคลื่นอินฟราเรดความยาวคลื่นไม่เกิน 1,700 นาโนเมตร 1 ตัว ขนาด 1024 x 1024 พิกเซล

**ดูเพิ่ม**
 กล้องถ่ายภาพสนามกว้างและดาวเคราะห์- กล้องถ่ายภาพสนามกว้างและดาวเคราะห์ 2
หมวดหมู่:กล้องโทรทรรศน์อวกาศฮับเบิล
ทริลเลอร์ บาร์ค

ทริลเลอร์ บาร์ค คือ เรือที่เจ็ดเทพโจรสลัดเกกโค โมเรียอาศัยอยู่ เป็นเรือที่ใหญ่ที่สุดในเรื่องวันพีซ ตั้งอยู่ในสามเหลี่ยมปีศาจ (ฟลอเรี่ยนไทรแองเกิ้ล) ทะเลแห่งปริศนาลึกลับและมืด ในแกรนด์ไลน์ฝั่งพาราไดส์ ทริลเลอร์บาร์คคล้ายจะเป็นเกาะเพราะด้วยขนาดของมันที่ใหญ่ เป็นที่ที่โมเรียใช้ดักเหยื่อเข้ามา และทำให้เป็นซอมบี้ด้วย ฝีมือของดอกเตอร์ฮ็อกแบ็ค พื้นหลังของทริลเลอร์บาร์คเป็นฉากสยองขวัญ โดยแท้จริงเหมือนกับหนังผีและหนังสยองขวัญของ Michael Jackson ก็ใช้ชื่อเดียวกับทริลเลอร์บาร์คมีตัวละครสำคัญในเรื่องได้แก่ เจ็ดเทพโจรสลัด เกกโค โมเรีย, ดร. ฮ็อกแบ็ค, ราชสีห์ อาบุซารอม และ ยังเป็นที่ที่มีเจ็ดเทพโจรสลัดมารวมกัน อย่างไม่ได้นัดหมาย

**อ้างอิง**

**ลิ้งภายนอก== -  แกรนด์ไลน์ฝั่งพาราไดส์จากonepiece.fandom-  ฟลอเรี่ยนไทรแองเกิ้ลจากonepiece.fandom-  ทริลเลอร์ บาร์คจากonepiece.fandom
หมวดหมู่:สถานที่ในการ์ตูนวันพีซ
หมวดหมู่:เรือสมมติ
หมวดหมู่:เกาะสมมติ
หมวดหมู่:เจ็ดเทพโจรสลัด
กล้องสำรวจขั้นสูง

ไฟล์:Advanced Camera for Surveys 2.jpg|thumb|กล้องสำรวจขั้นสูงตั้งอยู่ในห้องควบคุมความสะอาดที่ศูนย์การบินอวกาศก็อดเดิร์ดก่อนที่จะนำไปติดตั้งบนกล้องโทรทรรศน์อวกาศฮับเบิล
ไฟล์:ACS FOC swap.jpg|thumb|นักบินอวกาศกำลังถอดกล้องถ่ายภาพวัตถุมัวออกเพื่อติดตั้งกล้องสำรวจขั้นสูง
กล้องสำรวจขั้นสูง (Advanced Camera for Surveys) คือ อุปกรณ์วิทยาศาสตร์รุ่นที่สามของกล้องโทรทรรศน์อวกาศฮับเบิล ได้รับออกแบบเบื้องต้นโดยทีมจากมหาวิทยาลัยจอนส์ฮอปกินส์ สร้างและทดสอบโดยบริษัท Ball Aerospace & Technologies Corp และศูนย์การบินอวกาศก็อดเดิร์ด และทดสอบความพร้อมที่ศูนย์อวกาศเคนเนดีก่อนที่จะบรรจุในกระสวยอวกาศโคลัมเบีย ถูกส่งขึ้นสู่อวกาศเมื่อวันที่ 1 มีนาคม ค.ศ. 2002 ในภารกิจซ่อมบำรุง 3B และติดตั้งบนกล้องโทรทรรศน์อวกาศฮับเบิลเมื่อวันที่ 7 มีนาคม แทนที่กล้องถ่ายภาพวัตถุมัว (Faint Object Camera)
กล้องสำรวจขั้นสูงเป็นกล้องที่มีความสามารถหลายอย่างจนทำให้มันกลายเป็นเครื่องมือหลักของกล้องฮับเบิลไปอย่างรวดเร็ว ข้อได้เปรียบของมันเหนือเครื่องมืออื่น ๆ  ได้แก่ มันสามารถเคลื่อนที่ได้ตามแกนสามแกนอิสระ ตรวจจับคลื่นย่านอัลตราไวโอเลตจนถึงอินฟราเรด มีพื้นที่สำรวจกว้างและมีประสิทธิภาพควอนตัมสูง ทำให้กล้องโทรทรรศน์ฮับเบิลมีประสิทธิภาพในการค้นหามากเพิ่มขึ้นสิบเท่า นอกจากนี้มันยังมีฟิลเตอร์เป็นจำนวนมาก มีความสามารถในการป้องกันแสงความเข้มสูงจากดาวฤกษ์ การวัดโพลาไรเซชันของแสง และการเลือกความยาวคลื่นแสงที่ต้องการ การที่มันมีความไวต่อแสงสูงมากทำให้นักดาราศาสตร์สามารถถ่ายภาพจักรวาลอันไกลโพ้นอย่างภาพอวกาศห้วงลึกมากของฮับเบิล (Hubble Ultra Deep Field) ได้และสามารถถ่ายภาพปรากฏการณ์ทางดาราศาสตร์ตั้งแต่ดาวหางในระบบสุริยะของเราไปจนถึงควอซาร์ที่ไกลที่สุดเท่าที่มนุษย์ค้นพบ
หมวดหมู่:กล้องโทรทรรศน์อวกาศฮับเบิล